钦定古今图书集成/理学汇编/文学典/第002卷 > 梁刘勰文心雕龙 > 《宗经》
## 钦定古今图书集成/理学汇编/文学典/第002卷 > 梁刘勰文心雕龙 > 《宗经》

三极彝训，其书言《经》。经也者，恒久之至道，不刊之鸿
教也。故象天地，效鬼神，参物序，制人纪，洞性灵之奥
区，极文章之骨髓者也。皇世《三坟》，帝代五典，重以《八
索》，申以《九丘》，岁历绵暧，条流纷糅，自夫子删述，而大
宝咸耀。于是《易》张十翼，《书》标七观，《诗》列四始，《礼》正五
经，《春秋》五例，义既极乎性情，辞亦匠于文理，故能开
学养正，昭明有融。然而道心惟微，圣谟卓绝，墙宇重

三绝，固哲人之骊渊也。《书》实记言，然览文如诡而寻
理即畅，故子夏叹书，“昭昭若日月之明，离离如星辰
之行”，言昭灼也。《诗》主言志，义训同书，摛风裁兴，藻辞
谲喻，温柔在诵，故附深衷，而训诂茫昧，通乎尔雅，则
文意晓然矣。《礼记》立体弘用，据事制范，章条纤曲，执
而后显，采掇王言，莫非宝也。《春秋》辨理，一字见义，故
观辞立晓，而访义方隐。“五石”“六鹢”，以详略成文；“雉门”
“两观”，以先后显旨，其婉章志悔，谅以邃矣。此圣人之
殊致，表里之异体者也。至根柢槃深，枝叶峻茂，辞约
而旨丰，事近而喻远。是以往者虽旧，馀味日新，后进
追取而非晚，前修运用而未先，可谓“泰山遍雨，河润
千里”者也。故论、说、辞、序，则《易》统其首；诏策章奏，则《书》
发其源；赋、颂、歌、赞，则《诗》立其本；铭诔、箴、祝，则《礼》总其
端；纪、传、铭、檄，则《春秋》为根。并穷高以树表，极远以启
疆，所以百家腾跃，终入环内者也。若禀《经》以制式，酌
《雅》以富言，是仰山而铸铜，煮海而为盐也。故文能宗
经，体有六义：一则情深而不诡，二则风清而不杂，三
则事信而不诞，四则义直而不回，五则体约而不芜，
六则文丽而不淫。杨子比雕玉以作器，谓五经之含
文也。夫文以行立，行以文传，四教所先，符“采相济，励
德树声，莫不师圣，而建言修辞，鲜克宗经，是以楚艳
汉侈，流弊不还，正末归本，不其懿欤？”赞曰：“三极彝道，
训深稽古，致化归一，分教斯五，性灵镕匠，文章奥府，
渊哉铄乎，群言之祖。”